27/07/2022 | Administración LocalMunicipal
Arteixo
Secretaría Xeral
Publicación da resolución número 2523/2022, relativa ao asunto “Delegación de competencias en materia de pago material y documentación contable.-”

EXPEDIENTE.- 2019/X999/000066 (Eleccións Locais 26 de Maio 2019, Corporación 2019-2023) EXPEDIENTE.- 2022/G003/002638 PROCEDIMIENTO.- Tramitación de Decretos Asunto: DELEGACIÓN DE COMPETENCIAS EN MATERIA DE PAGO MATERIAL Y DOCUMENTACIÓN CONTABLE Na Casa do Concello de Arteixo (A Coruña), o Sr. Alcalde-Presidente, D. Carlos Calvelo Martínez, ante min, Secretario Xeral, dictou a seguinte RESOLUCIÓN Constituída a Corporación Municipal en data 15 de xuño de 2019, consonte co resultado das eleccións municipais celebradas o día 26 de maio de 2019. De acordo co establecido no art.43 do ROF e 11 e seguintes do regulamento orgánico municipal, a alcaldía pode realizar delegacións xenéricas das súas atribucións a favor dos membros da Xunta de Goberno Local, que estarán referidas a unha ou varias areas ou materias determinadas, delegación que pode alcanzar tanto a facultade de dirixir os servizos correspondentes como a de xestionalos incluída a facultade de resolver mediante actos administrativos que afecten a terceiros. Así mesmo o alcalde poderá efectuar delegacións en calquera concelleiro para a dirección e xestión de asuntos determinados, incluíndo a de emitir actos que afecten a terceiros limitada á xestión ou execución do asunto determinado de que se trate. Asemade, poderán ser delegados determinados servizos Todas estas delegacións deben ser resoltas mediante decreto da alcaldía que conterá o ámbito dos asuntos a que se refire a delegación as facultades que se delegan así como as condicións específicas de exercicio das mesmas, na medida en que se concreten ou aparten do réxime xeral previsto na normativa. Por medio de Decreto desta Alcaldía de data 01/07/2019 co número de asento no libro de Decretos 1603/2019 se levou a cabo a delegación das competencias desta Alcaldía, posteriormente modificado polos Decretos nº 2842/2019 de data 23 de novembro; Decreto nº 416/2020 de data 20/02/2020; Decreto nº 1546/2020, de 10/07/2020 e 3056/2020, de 18/12/2020, Decreto nº 1513/2021, de 07/06/2021 e 1923/2022 de 31/05/2022. Visto que en data 08.07.2022 se ditou resolución con número 2402/2022 con asunto “Delegación de competencias de ordenación de pagos” e que na mesma se incorreu nunha serie de erros. Co gallo de seguir afondando na eficiencia na xestión económico-financieira, proponse ampliar a delegación xenérica a favor da Concelleira de economía e facenda, contratación, turismo e novas tecnoloxías de xeito que asuma a ordenación e xestión de pagos. Polo tanto, e de conformidade coas atribucións que me confiren os artigos 21 e 23 da lei 7/1985, de 2 de abril, reguladora das bases do Réxime Local e os artigos 43, 44 e 46 do Regulamento de Organización, Funcionamento e Réxime Xurídico da Entidades Locais, polos artigos 61 e seguintes da Lei 5/1997, de 22 de xullo, de Administración Local de Galicia e polos artigos 11 e seguintes do Regulamento orgánico municipal así como demais concordantes e de xeral aplicación, pola presente RESOLVO: PRIMEIRO.- Deixar sin efecto a resolución con número 2402/2022 ditada en data 8 de Xullo do 2022. SEGUNDO.- Delegar na Concelleira de economía e facenda, contratación, turismo e novas tecnoloxías, dona Patricia Amado Varela, a competencia para a execución de pago material contra as contas de titularidade municipal. TERCEIRO.- Delegar na Concelleira de economía e facenda, contratación, turismo e novas tecnoloxías, dona Patricia Amado Varela, a firma da documentación xerada polo sistema informático de contabilidade relativo as distintas fases de execución orzamentaria. CUARTO.- A delegación de atribucións requirirá, para ser eficaz, a súa aceptación por parte do/a delegado/a. A delegación entenderase aceptada tacitamente se no termo de tres días hábiles contados desde a notificación do mesmo o destinatario da delegación non fai manifestación expresa ante o órgano delegante de que non acepta a delegación. A revogación ou modificación das delegacións haberán de adoptarse coas mesmas formalidades que as esixidas para o seu outorgamento. QUINTO.- A presente Resolución entrará en vigor o día seguinte á súa firma, sen prexuízo da súa preceptiva publicación no Boletín Oficial da Provincia. Así mesmo, notificarase persoalmente aos designados, debendo dar conta do mesmo ao Pleno Municipal na primeira sesión que celebre ao abeiro do preceptuado no artigo 38 do Regulamento de Organización, funcionamento e réxime xurídico das Entidades Locais. En Arteixo, asinado dixitalmente polo Alcalde D. Carlos Calvelo Martínez, do que eu, José María Vázquez Pita, como Secretario, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro).” Asinado dixitalmente.- Carlos Calvelo Martínez (ALCALDE-PRESIDENTE) En Arteixo, a 20 de Xullo do 2022